Корошишта

Корошишта — село во Општина Струга, во околината на градот Струга. Селото е познато по богатата благородничка гробница од VI век п.н.е. сместена во месноста Расница.

 Географија и местоположба 
Селото се наоѓа во североисточниот дел на Струшкото Поле, во подножјето на Караорман.

 Историја 

 Стопанство 

 Население 

Според „Етнографија на вилаетите Адријанопол, Монастир и Салоника“ во 1873 г. Корошишча (Koroschischtcha) било село со 35 домаќинства, со 75 муслимани 20 Македонци.

Според статистиката на Васил К’нчов („Македонија, Етнографија и статистика“) од 1900 година, во Корошишта живееле 440 жители, сите Албанци.Кѫнчовъ, Василъ. Македония. Етнография и статистика. София, Българското книжовно дружество, 1900. ISBN 954430424X. с. 252.

На Етнографската карта на Битолскиот Вилает од 1901 г. Коросишта е претставено како чисто албанско село во Охридската каза на Битолскиот санџак со 70 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 650 Албанци.

Според попис на населението на Македонија од 2002 година, селото има 1.717 жители, од кои 1 Македонец, 1.698 Албанци, 1 Србин и 17 останати.Попис на населението, домаќинствата и становите во Република Македонија, 2002 - Книга X

Според последниот попис од 2021 година, во селото живеел 1.201 жител, од кои 1 Македонец, 1.179 Албанци, 1 останат и 20 лица без податоци.

 Родови 

Корошишта е албанско село.

Според истражувањата на Јован Трифуноски во периодот помеѓу 1977-1979.

Родови во селото се: Каличи (30 к.) доселени се од селото Себишта, Голо Брдо. Во родот се знае следното родословие: Абиб (жив на 40 г. во 1980 година) Шабан-Џемаил-Рустем, основачот на родот кој се доселил; Лешко (15 к.) доселени се од селото Лисичани, Голо Брдо, го знаат следното родословие: Скендер (жив на 72 г. во 1980 година) Азис-Далип-Каплан, се доселил споменатиот Далип кој живеел 120 години; Борова (12 к.) доселени се од селото Борово, Голо Брдо; Којовец (13 к.) доселени се од селото Којовец, Голо Брдо (Дебарско); Дока (5 к.) доселени се однекаде, старото презиме им е Нурелар; Абдулаји (15 к.) и Коџаџику (11 к.) доселени се од селото Коџаџик, Дебарско. Потеклото им е турско.

Според истражувањата на Бранислав Русиќ од крајот на 1940-тите.

 Родови во селото се: Коџа (2 к.) најстар род во селото, за нив некои велат дека се староседелци; Алимлар (3 к.) и Авдула (10 к.) доселени се одамна од Дебарско; Каличи (13 к.) доселени се на почетокот од XIX век од селото Себишта, Голо Брдо; Себиштас (8 к.), Исеилар (4 к.) и Алај (15 к.) исто потекло како и претходниот род, доселени се помеѓу 1800 и 1820 година; Јашарлар (9 к.) порано зборувале македонски, доселени се од селото Јабланица, Дримкол; Борова (6 к.) доселени се од селото Борово во Голо Брдо; Алут (1 к.) доселени се од претежно торбешкото село Клење, најверојатно се исламизирани Македонци; Коевец (21 к.) доселени се од селото Којовец, Голо Брдо; Коџаџикас (18 к.) доселени се од селото Коџаџик, Дебарско; Фида (8 к.) доселени се од областа Матија во северна Албанија; Дока (15 к.)  доселени се од блиското село Поум околу 1845 год; Лога (1 к.) доселени се одма после претходниот род од истото село; Ќирос (1 к.), Ајдери (1 к.), Деко (1 к.), Ќафелар (1 к.), Куртиш (1 к.), Назмин (1 к.), Махмуд (1 к.) и Муса (1 к.) доселени се заедно во 1923 година од селото Песочани, Дебрца; Влаши (1 к.) доселен во 1947 година од селото Велешта; Исеин Тефик (1 к.) Ром е. Доселен како ковач од селото Волино, не се знае подалечното потекло.

 Општествени установи 

 Самоуправа и политика 

 Културни и природни знаменитости 
Археолошки наоѓалишта
 Герамидница — населба од доцноантичко време
 Главина — црква и некропола од средниот век
 Гробишта - Чифлик — населба и некропола од доцноантичко време
 Кале — утврдена населба од железното, доцноантичкото време и средниот век
 Латинска Црква — верски објект од доцната антика
 Расница — населба од доцноантичко време со богата благородничка гробница од архајскиот период
 Шаркуецка — црква и некропола од средниот век
 Шекеими — црква од средниот век

 Редовни настани 

 Личности 

 Култура и спорт 

 Иселеништво 

 Од родот Себиштас иселеници има во: Охрид (четири семејства од 1920 година).
 И од родот Борова има во: Охрид (едно семејство од 1919 година)

 Наводи 

 Надворешни врски 

Категорија:Села во Македонија
Категорија:Струшки села
Категорија:Села во Општина Струга